Jeo salatu iz dućana pa zamalo progutao metalnu udicu

Jedan je kupac tijekom konzumiranja salate od morskih plodova umalo progutao metalnu udicu!

Kako su danas otkrili u europskom sustavu za sigurnost hrane, metalna udica otkrivena je u salati od hobotnice i lignji.

“Dio metalne udice otkriven je tijekom žvakanja. Na temelju prijave kupca, hrana je povučena iz trgovina. Razlog povlačenja je prisutnost metalnog stranog tijela”, rekli su u upravi za hranu Slovenije.

Udica je pronađena u salati od hobotnica i lignje koja je kupljena u slovenskom Eurospinu. Neto količina proizvoda je 145 grama, a upotrebljivo najmanje do 25.11.2024. godine. Šifra hrane je 162665.01.

Salata je proizvedena za Cesare Regnoli & Figli Srl, Italija, a distributer je Eurospin. Zasad nije poznato je li sporna morska salata završila i u hrvatskom Eurospinu. Ipak, treba biti oprezan kod konzumiranja.

“Metalno strano tijelo može oštetiti gastrointestinalni trakt. Ukoliko potrošači hranu još imaju kod kuće, neka je ne konzumiraju, već je trebaju vratiti na mjesto kupnje”, priopćili su iz Uprave za sigurnost hrane, veterinarstvo i zaštitu bilja Slovenije.

Objava Jeo salatu iz dućana pa zamalo progutao metalnu udicu pojavila se prvi puta na Danica.hr.